Poskytovateľ na základe rozhodnutia o schválení žiadosti o poskytnutie nenávratného finančného príspevku (pod názvom „Zvýšenie prevencie a preventívnych opatrení na ochranu zdravotníckych pracovníkov a obyvateľstva SR pred šírením koronavírusovej pandémie a ochorením – COVID-19 – II“) zo dňa ............., schválil pre partnera projektu Ústrednú vojenskú nemocnicu SNP Ružomberok – FN (ďalej aj ako „ÚVN v Ružomberku“) nenávratný finančný príspevok (ďalej ako „NFP“) vo výške ....... eur. Ministerstvo zdravotníctva SR ako poskytovateľ NFP poskytne na základe zmluvy o partnerstve uzatvorenej medzi Ministerstvom zdravotníctva SR ako prijímateľom a ÚVN v Ružomberku ako partnerom (ďalej ako „zmluva o partnerstve“) partnerovi projektu štátnu pomoc. Partner sa nadobudnutím účinnosti tejto zmluvy o partnerstve zároveň stáva prijímateľom štátnej pomoci za podmienok definovaných v zmluve o partnerstve, súčasťou ktorej bude poverovací akt v nasledovnom rozsahu:

**Písomné poverenie služby všeobecného hospodárskeho záujmu v oblasti poskytovania zdravotnej starostlivosti v súlade s nariadením Komisie (EÚ) č. 360/2012 z 25. apríla 2012 a o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich služby všeobecného hospodárskeho záujmu pre partnera projektu v postavení prijímateľa štátnej pomoci**

**(poverovací akt)**

1. NFP sa poskytuje ako pomoc podniku poskytujúcemu služby všeobecného hospodárskeho záujmu (ďalej ako „SVHZ“). SVHZ sa poskytuje vo forme náhrady podľa schémy pomoci de minimis SVHZ *(Schéma minimálnej pomoci na posilnenie kapacít zdravotníckeho systému v SR a ochranu verejného zdravia v súvislosti s pandémiou spôsobenou vírusom SARS-COV-2 a ochorením COVID-19 č. DM – 16/2020)* a v súlade s nariadením Komisie (EÚ) č. 360/2012 z 25. apríla 2012 a o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich služby všeobecného hospodárskeho záujmu (ďalej len „nariadenie č. 360/2012“).
2. Písomným poverením službou všeobecného hospodárskeho záujmu je poverovací akt, v ktorej sa služba všeobecného hospodárskeho záujmu vymedzuje nasledovným znením:

*a) charakter služby všeobecného hospodárskeho záujmu*

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (ďalej len „zákon o zdravotnej starostlivosti“) upravuje poskytovanie zdravotnej starostlivosti a služieb súvisiacich s poskytovaním zdravotnej starostlivosti, práva a povinnosti fyzických osôb a právnických osôb pri poskytovaní zdravotnej starostlivosti, postup pri úmrtí a výkon štátnej správy na úseku zdravotnej starostlivosti. Podľa § 4 ods. 1 zákona č. o zdravotnej starostlivosti poskytovanie zdravotnej starostlivosti v zdravotníckom zariadení ambulantnej zdravotnej starostlivosti a v zdravotníckom zariadení ústavnej zdravotnej starostlivosti je služba vo všeobecnom hospodárskom záujme s výnimkou poskytovania zdravotnej starostlivosti v subjektoch hospodárskej mobilizácie v pôsobnosti ministerstva zdravotníctva počas trvania mimoriadnej situácie, núdzového stavu v zdravotníctve alebo výnimočného stavu, ktoré sa nepovažuje za hospodársku činnosť.

Podmienky poskytovania zdravotnej starostlivosti a služieb súvisiacich s poskytovaním zdravotnej starostlivosti (ďalej len „zdravotná starostlivosť“) fyzickými osobami a právnickými osobami upravuje zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve v znení neskorších predpisov (ďalej len „zákon o poskytovateľoch zdravotnej starostlivosti“). Podľa § 7 ods. 2 zákona o poskytovateľoch zdravotnej starostlivosti zdravotnícke zariadenie možno prevádzkovať len na základe povolenia. Za tým účelom má prijímateľ štátnej pomoci vydané rozhodnutie o povolení prevádzkovať ústavné zdravotné zariadenie: ................................................................ , ktoré nadobudlo právoplatnosť dňa .................. (ďalej len „rozhodnutie o povolení“), na základe ktorého je prijímateľ štátnej pomoci oprávnený prevádzkovať zdravotnícke zariadenie ústavnej zdravotnej starostlivosti........................... v rozsahu činnosti určenom v rozhodnutí, a miestom prevádzkovania zdravotníckeho zariadenia v ....................

*b) obsah záväzku služby vo všeobecnom hospodárskom záujme*

Prijímateľ štátnej pomoci sa zaväzuje v súvislosti s poskytnutím pomoci podľa schémy de minimis SVHZ a s realizáciou aktivít projektu, ktorý je predmetom schváleného národného projektu a v súlade s rozhodnutím o schválení žiadosti o poskytnutí NFP poskytovať zdravotnú starostlivosť v súlade so zákonom o zdravotnej starostlivosti, zákonom o poskytovateľoch zdravotnej starostlivosti a predpismi vydanými na ich vykonávanie v mieste prevádzkovania zdravotníckeho zariadenia v rozsahu činností ústavnej zdravotnej starostlivosti všeobecnej nemocnice určenej v rozhodnutí o povolení. Prijímateľ štátnej pomoci sa zaväzuje, že výsledkom realizácie aktivít projektu, ktorý je predmetom vydaného rozhodnutia o schválení ŽoNFP, bude zabezpečenie dostatočnej ochrany pred šírením nákazy medzi zdravotníckymi pracovníkmi a pacientmi a zabezpečenie materiálno-technického vybavenia na prevenciu, diagnostiku a liečbu/doliečovanie pacientov diagnostikovaných na ochorenie koronavírusom s cieľom prispieť k zamedzeniu nekontrolovaného šírenia pandémie spôsobujúcej ochorenie COVID-19.

*c) trvanie záväzku služby vo všeobecnom hospodárskom záujme*

Záväzok SVHZ trvá počas celej doby účinnosti zmluvy o partnerstve.

1. V nadväznosti na odsek 1., 2. a 3. tohto článku sa stanovuje, že prijímateľ štátnej pomoci je povinný realizovať aktivity projektu v súvislosti s poskytovaním SVHZ v rozsahu poverenia vymedzeného v zmluve o partnerstve, v súlade s povolením prevádzkovať zdravotnícke zariadenie, v súlade s vyzvaním na predloženie národného projektu, kód vyzvania: IROP-PO2-SC214-2021-81 a  rozhodnutím o schválení ŽoNFP, v ktorom prijímateľ štátnej pomoci, na ktorého sa vzťahuje poverovací akt, vystupuje v pozícii partnera, vyhlásením žiadateľa o minimálnu pomoc podľa nariadenia č. 360/2012 a schémou pomoci de minimis SVHZ *(Schéma minimálnej pomoci na posilnenie kapacít zdravotníckeho systému v SR a ochranu verejného zdravia v súvislosti s pandémiou spôsobenou vírusom SARS-COV-2 a ochorením COVID-19 č. DM – 16/2020).*